23.2.2013 Jurnalul Oficial al Uniunii Europene L 51/1 (Acte fără caracter legislativ) ACORDURI INTERNAȚIONALE DECIZIA CONSILIULUI din 16 iunie 2011 privind semnarea și încheierea Acordului între Uniunea Europeană și  Organizația Interguvernamentală pentru Transporturile Internaţionale Feroviare privind aderarea Uniunii Europene la Convenția privind transporturile internaționale feroviare (COTIF) din 9 mai 1980, astfel cum a fost modificată prin Protocolul de la Vilnius din 3 iunie 1999 (Text cu relevanță pentru SEE) (2013/103/UE) CONSILIUL UNIUNII EUROPENE, Având în vedere Tratatul privind funcționarea Uniunii Europene, în special articolul 91, coroborat cu articolul 218 alineatul (5) şi cu articolul 218 alineatul (6) litera (a) punctul (v), având în vedere propunerea Comisiei Europene, având în vedere aprobarea Parlamentului European, întrucât: (1) Dezvoltarea interoperabilității feroviare, atât în cadrul Uniunii, cât şi între Uniune şi ţările învecinate, este un element central al politicii comune în domeniul trans- porturilor, care vizează în principal instituirea unui echilibru mai bun între diferitele moduri de transport. (2) Uniunea dispune de competență exclusivă sau de competență partajată cu statele sale membre în domeniile reglementate de Convenţia privind transpor- turile internaționale feroviare (COTIE) din 9 mai 1980, astfel cum a fost modificată prin Protocolul de la Vilnius din 3 iunie 1999 (denumită în continuare „convenția”). (3) Aderarea Uniunii la convenţie, în scopul exercitării competențelor sale, este permisă în temeiul articolului 38 din convenție. (4  În numele Uniunii, Comisia a negociat cu Organizaţia Interguvernamentală pentru Transporturile Internaţionale Feroviare (denumită în continuare „OTIF) un acord de aderare a Uniunii la convenție (denumit în continuare „acordul”). (5) Acordul ar tebui să fie aprobat, ADOPTĂ PREZENTA DECIZIE: Articolul 1 Prin prezenta decizie se aprobă, în numele Uniunii, Acordul între Uniunea Europeană și Organizaţia Interguvernamentală pentru Transporturile Internaţionale Feroviare privind aderarea Uniunii Europene la Convenţia privind transporturile inter- naționale feroviare (COTIF) din 9 mai 1980, astfel cum a fost modificată prin Protocolul de la Vilnius din 3 iunie 1999 (denumit în continuare „acordul”). Textul acordului se atașează la prezenta decizie. Articolul 2 La data semnării acordului, Uniunea emite o declarație în ceea ce priveşte exercitarea competențelor sale, în conformitate cu anexa I la prezenta decizie, precum şși o declarație cu privire la articolul 2 din acord, în conformitate cu anexa II la prezenta decizie. Articolul 3 Preşedintele Consiliului este autorizat să desemneze persoana sau persoanele împuternicite să semneze acordul prin care Uniunea își asumă obligații și să emită declaraţiile menționate la articolul 2. Articolul 4 Comisia reprezintă Uniunea în cadrul reuniunilor OTIF. Articolul 5 Procedurile interne referitoare la pregătirea reuniunilor OTIF și cele referitoare la reprezentare şi exercitarea votului sunt cele prevăzute în anexa III la prezenta decizie.